CELEX: C2004/228/64
Language: lt
Date: 2004-09-11 00:00:00
Title: Byla C-312/04 Europos Bendrijų Komisijos 2004 m. liepos 23 d. pareikštas ieškinys Nyderlandų Karalystei

11.9.2004   
            
            
               LT
            
            
               Europos Sąjungos oficialusis leidinys
            
            
               C 228/31
            
         Europos Bendrijų Komisijos 2004 m. liepos 23 d. pareikštas ieškinys Nyderlandų Karalystei
   (Byla C-312/04)
   (2004/C 228/64)
   2004 m. liepos 23 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Günter Wilms ir Alexander Weimar, ieškinys Nyderlandų Karalystei.
   Pareiškėja Teisingumo Teismo prašo:
   
               1)
            
            
               pripažinti, kad Nyderlandų Karalystė pažeidė savo įsipareigojimus pagal 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl Bendrijų nuosavų išteklių sistemos (1) 2 straipsnio 1 dalį, 6 straipsnio 2 dalį, 10 straipsnio 1 ir 11 dalis, kadangi
               
                           a)
                        
                        
                           iki 1992 m. sausio 1 d. daugeliu atvejų, kai buvo įtarta, kad buvo įvykdyti pažeidimai, susiję su TIR knygeles turinčiomis transporto priemonėmis, nesiėmė neatidėliotinų veiksmų, kurie būtų leidę laiku nustatyti Bendrijos teisę į nuosavus išteklius,
                        
                     
                           b)
                        
                        
                           nuo 1992 m. sausio 1 d. iki 1994 m. pabaigos daugeliu atvejų, kai buvo įtarta, jog buvo įvykdyti pažeidimai, susiję su TIR knygeles turinčiomis transporto priemonėmis, pavėluotai nustatė Bendrijos teisę į nuosavus išteklius ir todėl pavėluotai suteikė šiuos išteklius Komisijai,
                        
                     
                           c)
                        
                        
                           vengia mokėti su tuo susijusius delspinigius;
                        
                     
         
               2)
            
            
               priteisti iš Nyderlandų Karalystės bylinėjimosi išlaidas.
            
         Teisiniai pagrindai ir pagrindiniai argumentai
   1997 m. Nyderlanduose atlikto tyrimo metu konstatuota, kad buvo pavėluotai nustatyta Bendrijos teisė į nuosavus išteklius iš muito mokesčių. Terminai buvo praleisti, kadangi Nyderlandų valdžios institucijos pavėluotai išsiuntė raginimus dėl 1991–1993 metais išduotų TIR knygelių apmokėjimo.
   Nors iki 1992 m. neegzistavo jokios konkrečios nuostatos, numačiusios, per kiek laiko užbaigus sandorį muitinės eksporto tarnyba turi imtis veiksmų, dėl to negali būti daroma išvada, kad valstybės narės nebuvo įpareigotos imtis veiksmų iki buvo nustatytas pažeidimas, o tam tikrais atvejais ir pažeidimo vieta. Nyderlandų valdžios institucijos neparodė rūpestingumo, būtino Bendrijos finansiniams interesams užtikrinti. Minėtais atvejais raginimai dėl apmokėjimo buvo išsiųsti praėjus 28,5 mėn. – 34 mėn. po knygelių registracijos. Komisijos manymu, toks ilgas laikotarpis negali būti laikomas atitinkančiu reikalavimą imtis skubių veiksmų.
   Nuo 1992 m. sausio pirmos dienos atitinkamos Bendrijos teisės nuostatos kartu su TIR konvencijos 11 straipsniu numatė tam tikrus terminus, per kuriuos valstybės narės turėjo imtis reikalingų priemonių. Komisija nepritaria Nyderlandų valdžios institucijos argumentui, kad šiuos terminus nustato tik administracinės taisyklės, o ne įstatyminės normos ir kad teisės normos neleidžia pradėti išieškojimo iki bus užbaigta papildoma mokesčio išreikalavimo procedūra.
   Kaip buvo nustatyta Komisijos tyrimo metu, Nyderlandai pradėjo išieškojimus vidutiniškai praėjus daugiau kaip vieneriems metams po nustatyto bendrojo (daugiausiai) 15 mėnesių laikotarpio pabaigos ir dėl to pavėluotai suteikė Bendrijos nuosavus išteklius Komisijai. Todėl Nyderlandai privalo sumokėti delspinigius.
   
      (1)  OL L 155, 1989 6 7, p. 1.